Povjerenstvo za provedbu javnog natječaja

za imenovanje višeg stručnog suradnika za koordinaciju razvojnih projekata i javnu nabavu - vježbenik JUO Općine Karlobag

KLASA: 132-01/25-01/01  
URBROJ: 2125-5-25-02

Karlobag 11.07.2025. godine

Natječaj za imenovanje višeg stručnog suradnika za koordinaciju razvojnih projekata i javnu nabavu - vježbenik Jedinstvenog upravnog odjela Općine Karlobag na radno (1 izvršitelj/ica – m/ž) na određeno vrijeme od 12 (dvanaest) mjeseci objavljen je dana 11.07.2025. godine u „Narodnim novinama“ broj 101/2025. Rok za podnošenje prijava je osam dana od dana objave.

**Podaci vezani uz oglas**

*OPIS POSLA, PODACI O PLAĆI TE NAČIN OBAVLJANJA PRETHODNE PROVJERE*

*ZNANJA TE PRAVNI I DRUGI IZVORI ZA PRIPREMANJE KANDIDATA ZA PROVJERU*

***Podaci o opisu posla:***

**Osnovni podaci o radnom mjestu:**

**Kategorija:** II.

**Potkategorija:** Viši stručni suradnik

**Razina:** -

**Klasifikacijski rang: 6**.

**Naziv: VIŠI STRUČNI SURADNIK ZA KOORDINACIJU RAZVOJNIH PROJEKATA I JAVNU NABAVU - VJEŽBENIK**

**Stručno znanje:**

- magistra agroekološke ili ekonomske struke;

**Broj izvršitelja: 1**

**OPIS POSLOVA:** obavlja poslove povezane s pripremom i praćenjem izrade dokumenata potrebnih za realizaciju općinskih razvojnih projekata, obavlja poslove na standardizaciji i normizaciji poslova, analizi gospodarskih kretanja u općini, te praćenju smanjenja potrošnje energije i korištenja obnovljivih izvora energije, koordinira provođenje postupka javne nabave sukladno zakonu i važećim propisima, nadzire vođenje registra javne nabave, sudjeluje u izradi prijedloga plana nabave, vodi evidencije o sklopljenim ugovorima te izrađuje godišnje izvješća za potrebe nadležnih tijela, sudjeluje u izradi razvojne programe Općine Karlobag, sudjeluje u provođenju aktivnosti za sudjelovanjem Općine u projektima Europske unije i projektima koje provode nadležna ministarstva, vodi baze podataka o projektima Općine Karlobag i EU projektima na području Općine Karlobag, sudjeluje u izradi strategija, programa, i projekata iz područja poticanja razvoja poduzetništva i gospodarskog razvoja općenito, obavlja stručne poslove povezane s praćenjem izrade i analiza studija, elaborate i drugih dokumenata u procesu kandidiranja projekata za financiranje putem programa Europske unije i drugih oblika financiranja, obavlja i druge poslove po nalogu pročelnika

***Podaci o plaći:***

Plaću radnog mjesta za koje se raspisuje oglas čini umnožak koeficijenta složenosti poslova radnog mjesta koji iznosi 1.96 i osnovice za izračun plaće, umanjeno za 15% iz razloga što se radi o vježbeničkom stažu.

***Podaci o provjeri znanja i sposobnosti:***

Na službenoj web stranici Općine Karlobag <http://www.karlobag.hr> te na oglasnoj ploči Općine Karlobag bit će objavljeno mjesto i vrijeme održavanja prethodne provjere znanja i sposobnosti kandidata, najmanje pet dana prije održavanja provjere. Na oglasnoj ploči i istoj web stranici bit će objavljena i imena kandidata koji ispunjavaju formalne uvjete oglasa s kojima će se provesti testiranje. Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja. Ukoliko kandidat ne pristupi prethodnoj provjeri znanja, smatra se da je povukao prijavu na oglas.

Provjera znanja i sposobnosti se sastoji od:

1. Pisanog testiranja
2. Intervju

Za svaki dio provjere kandidatima se dodjeljuje određeni dio bodova od 1 do 10.

***Pravni izvori za pripremu za testiranje:***

1. Statut Općine Karlobag („Službeni glasnik Ličko-senjske županije“ broj: 14/09, 08/13, 17/13, 11/21i „Službeni glasnik“ Općine Karlobag 4/23 )
2. Zakon o lokalnoj i područnoj (regionalnoj) samoupravi (NN 33/01, 60/01, 129/05,

109/07, 125/08,  [36/09,](http://www.zakon.hr/cms.htm?id=265)  [36/09,](http://www.zakon.hr/cms.htm?id=266)  [150/11,](http://www.zakon.hr/cms.htm?id=267)  [144/12,](http://www.zakon.hr/cms.htm?id=268)  [19/13](http://www.zakon.hr/cms.htm?id=285), 137/15, 123/17, 98/19 i 144/20)

1. Zakon o službenicima i namještenicima u JLP(R)S (NN 86/08, 61/11, 04/18, 112/19 i 17/25)
2. Zakon o općem upravnom postupku (“Narodne novine” br. 47/09 i 110/21)
3. Zakon o javnoj nabavi (“Narodne novine” br. 120/16 i 114/22)

***Pravila testiranja:***

Prethodnoj provjeri znanja mogu pristupiti samo kandidati koji ispunjavaju formalne uvjete iz Natječaja.

Po dolasku na prethodnu provjeru od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri. Nakon utvrđivanja identiteta kandidata, prethodna provjera započinje pisanim testiranjem.

Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Pisano testiranje traje maksimalno 60 minuta.

Intervju se provodi s kandidatima koji su ostvarili najmanje 50% bodova iz pismene provjere znanja i sposobnosti kandidata na provedenom testiranju

Povjerenstvo za provedbu Natječaja kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad u Općini Karlobag.

Nakon provedenog postupka, Povjerenstvo za provedbu natječaja sastavlja Izvješće o provedenom postupku i utvrđuje rang listu kandidata prema ukupnom broju ostvarenih bodova na pisanom testiranju i intervjuu.

Povjerenstvo dostavlja Pročelniku JUO Izvješće o provedenom postupku koje potpisuju svi članovi Povjerenstva.

Pročelnik JUO donosi rješenje o imenovanju za izabranog kandidata koje se dostavlja svim kandidatima prijavljenim na Natječaj.

Protiv rješenja o prijmu u službu žalba nije dopuštena, ali se može pokrenuti upravni spor u roku 30 dana od dana dostave rješenja.